ROMÂNIA

JUDEŢUL SATU MARE

CONSILIUL LOCAL AL

MUNICIPIULUI SATU MARE

Nr. 40311 din 21.07.2021

***PROIECT***

**HOTĂRÂREA NR.............................**

privind aprobarea modelului de steag al municipiului Satu Mare

Consiliul local al Municipiului Satu Mare întrunit în şedinţa ordinară din data de ........................ 2021.

Analizând proiectul de hotărâre înregistrat sub nr. 40311 din 21.07.2021, referatul de aprobare al Primarului municipiului Satu Mare, înregistrat sub nr. 40314 din 21.07.2021 în calitate de iniţiator, raportul de specialitate al Serviciului de comunicare și coordonare instituții subordonate înregistrat sub nr. 40313 din 21.07.2021, avizele comisiilor de specialitate ale Consiliului Local Satu Mare.

Luînd în considerare H.G. nr.303 din 2015 privind aprobarea stemei municipiului Satu Mare, județul Satu Mare,

           În conformitate cu art.1 alin. (1) și (2), art.2, alin. (4), (5) și art.3 alin. (1) și (2) din Legea nr.141 din 2015 privind aprobarea și folosirea de către unitățile administrativ – teritoriale a steagurilor proprii,

Având în vedere art.1 din Legea nr.75 din 1994 privind arborarea drapelului României cu completările ulterioare,

Conform art.7 din Legea nr.52 din 2003 privind transparența decizională în administrația publică, republicată cu modificările și completările ulterioare,

Luând seama la prevederile H.G nr.25 din 2003 privind stabilirea metodologiei de elaborare, reproducere și folosire a stemelor județelor, municipiilor, orașelor și comunelor,

Potrivit H.G. nr.303 din 2015 privind aprobarea stemei municipiului Satu Mare, județul Satu Mare,

Ţinând seama de prevederile Legii nr. 24/2000 privind normele de tehnică legislativă pentru elaborarea actelor normative, republicată, cu modificările şi completările ulterioare.

În baza prevederilor art. 129, alin. (1) din O.U.G. 57/2019, privind Codul administrativ.

În temeiul prevederilor art. 139, alin. (1), art 196, alin (1), lit.a) din O.U.G nr.57/2019 privind Codul administrativ.

Consiliul Local al Municipiului Satu Mare adoptă următoarea:

**H O T Ă R Â R E:**

    **Art.1.** Se aprobă modelul de steag al municipiului Satu Mare, conform anexei nr.1 care face parte integrantă din prezenta hotărâre.

**Art.2.** Descrierea steagului și semnificația simbolurilor folosite sunt prevăzute în anexa nr.2 care face parte integrantă din prezenta hotărâre.

**Art.3. Modelul de steag aprobat va fi transmis spre analiză, avizare și aprobare Ministerului Dezvoltării, Lucrărilor Publice și Administrației conform procedurii prevăzute de Legea nr. 141 din 2015** privind aprobarea și folosirea de către unitățile administrativ – teritoriale a steagurilor proprii.

**Art.4.** Cu ducerea la îndeplinire a prezentei hotărâri se încredinţează Primarul Municipiului Satu Mare prin compartimentele de specialitate pentru a face demersurile legale în vederea aprobării Steagului Municipiului Satu Mare prin hotărâre de guvern.

**Art.5.**Prezenta hotărâre se comunică, prin intermediul secretarului general al Municipiului Satu Mare, în termenul prevăzut de lege, Primarului Municipiului Satu Mare, Instituţiei Prefectului Judeţul Satu Mare, compartimentelor de specialitate**.**

**PRIMAR**

**KERESKÉNYI GÁBOR**

**AVIZAT**

**SECRETAR GENERAL**

**MIHAELA MARIA RACOLȚA**

Redactat: Covaci Natalia Ileana